# Blackwater (saga literària)

Blackwater és una saga literaria familiar i fantàstica escrita per l'escriptor estatunidenc Michael McDowell. Està ambientada a Perdido, una comunitat d'Alabama, Estats Units, a principis del segle xx.
Blackwater és una saga èpica que ens duu a Perdido, un xicotet poble d’Alabama al sud dels Estats Units i ens enllaça amb la història d’una família de terratinents, els Caskey. La trama es desenvolupa al llarg de diverses dècades des de principis del segle XX i ens presenta un món ple d’ intrigues, secrets familiars, ambicions desbordants i un toc sobrenatural.
Una catàstrofe sobrenatural inicia la saga, una inundació que devasta el poble i posa a prova la resistència dels Caskey. A partir d´aquest esdeveniment, assistim a l’ascens i caiguda d’aquesta família marcada per l’avarícia, el poder i el desig de mantindre el seu llegat coste el que coste.
La saga consta de sis volums que componen una sola novel·la d'ambient matriarcal de supens i terror. Es van publicar en sis entregues a raó d'una novel·la al més, des de gener de 1983 a juny de 1983. Ha estat traduïda al català per Anna Listerri i Boix i editada per Blackie Books.
* Blackwater: I La riuada (gener 1983)
* Blackwater: II El dic (febrer 1983)
* Blackwater: III La casa (març 1983)
* Blackwater: IV La guerra (abril 1983)
* Blackwater: V La fortuna (maig 1983)
* Blackwater: VI Pluja (juny 1983)
El primer llibre de la saga va ser un dels més venuts a la Diada de Sant Jordi de 2024.

### Actualitat

Donat el paral·lelisme entre l'argument d´aquestes novel·les i la DANA succeïda a l’octubre de 2024 al País Valencià, l’il·lustrador de la portada d’aquests llibres i l’editorial van dur a terme una acció solidària mitjançant la venda de làmines inspirades en la història que es poden adquirir en aquesta pàgina.

### Recepció del públic

La saga ha tingut molt bona acollida entre la joventut, atés que va ser un fenomen a les xarxes socials com tiktok. Així ho mostren les dades de les vendes que reflecteixen que al llarg del 2024 s´han venut al voltant de 700.000 unitats.

## Referències

* ↑ «Blackie Books publicará otras cinco novelas de Michael McDowell tras el bombazo de 'Blackwater'» (en castellà), 06-05-2024. [Consulta: 26 juny 2024].
* ↑ «‘Blackwater’: una saga familiar que en pocs dies s'ha convertit en el llibre de ficció en català més venut». [Consulta: 26 juny 2024].
* ↑ 20minutos. «La saga literaria 'Blackwater' revive de forma espectacular tras estar 40 años en el olvido» (en castellà), 24-04-2024. [Consulta: 27 juny 2024].
* ↑ «Blackwater I. La riada. - Gigamesh» (en castellà). [Consulta: 27 juny 2024].
* ↑ «'Blackwater', de Michael McDowell: cita quincenal con el 'southern gothic'» (en castellà), 18-02-2024. [Consulta: 27 juny 2024].
* ↑ «La saga "Blackwater", el fenómeno literario que arrasa tras 40 años en el olvido» (en castellà), 15-04-2024. [Consulta: 27 juny 2024].
* ↑ «Sant Jordi 2024: la llista definitiva de llibres més venuts», 29-04-2024. [Consulta: 26 juny 2024].
* ↑ «29 d’octubre: El dia de la DANA | En directe», 29-10-2024. [Consulta: 16 desembre 2024].
* ↑ «BLACKWATER AMB EL POBLE». [Consulta: 16 desembre 2024].
* ↑ Salvà, Bernat. «‘Blackwater' arriba als 700.000 exemplars venuts en català i castellà». [Consulta: 16 desembre 2024].